LIGJI Nr. 03/L-215 PËR QASJE NË DOKUMENTE PUBLIKE/9

2. Ueb faqet e institucioneve publike duhet të përmbajnë, duke përfshirë, por duke mos u kufizuar në:

  2.1. misionin dhe funksionet e institucionit publik, duke përfshirë edhe ato të njësive në varësi;

  2.2. skemën organizative të institucionit publik, duke përfshirë edhe atë të njësive në varësi;

  2.3. legjislacionin bazë për organizimin, funksionimin dhe funksionet e institucionit përkatës;

  2.4. të dhënat e përditshme për veprimtarinë publike të institucionit, të dhënat për politika, akte ligjore e nënligjore;

  2.5. strategjitë dhe dokumentet e tjera të politikave, të miratuara, në fushën e veprimit dhe funksionet e institucionit publik;

  2.6. listën e hollësishme të shërbimeve që ofron institucioni për publikun, si: licenca, leje, autorizime, certifikata, vërtetime apo shërbime publike të tjera, ku do të përfshihen edhe:

  2.6.1. procedurat dhe kushtet e përfitimit të tyre;

  2.6.2. dokumentacioni i nevojshëm dhe kostoja për realizimin e shërbimit;

  2.6.3. formulari i aplikimit për çdo shërbim dhe udhëzuesi i plotësimit të tij;

  2.6.4. afati i detyrueshëm për të marrë përgjigje për shërbimin e kërkuar;

  2.6.5. afati dhe organi, ku bëhet Ankimi, në rast refuzimi të përgjigjes, apo të mos ofrimit të shërbimit në afatin e detyrueshëm ligjor;

  3. Të gjitha institucionet publike përkatëse duhet të kenë një adresë e-maili, posaçërisht për komunikim me publikun dhe të ngarkojnë një person për të kontrolluar, rregullisht, të dhënat e pranuara. I njëjti mund të jetë përgjegjës për rifreskimin, sigurimin e qasjes dhe kredibilitetin e informatave në ueb faqet e institucioneve publike.

  4. Ministria përkatëse për administratë publike, më së largu gjashtë muaj pas hyrjes në fuqi të ligjit, nxjerrë akt nënligjor për formën, dukjen dhe karakteristikat tjera që duhet të kenë ueb faqet e institucioneve publike.

  5. Qeveria e Kosovës mund të caktojë, me vendim, përmbajtjen shtesë për ueb faqet e institucioneve publike.

9